Document ID: 32012D0277

KOMISSION TÄYTÄNTÖÖNPANOPÄÄTÖS,
annettu 21 päivänä toukokuuta 2012,
elintarvikkeita ionisoivalla säteilyllä käsittelevien, kolmansissa maissa sijaitsevien hyväksyttyjen laitosten luettelon vahvistamisesta tehdyn päätöksen 2002/840/EY muuttamisesta
(tiedoksiannettu numerolla C(2012) 3179)
(ETA:n kannalta merkityksellinen teksti)
(2012/277/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon ionisoivalla säteilyllä käsiteltyjä elintarvikkeita ja elintarvikkeiden ainesosia koskevan jäsenvaltioiden lainsäädännön lähentämisestä 22 päivänä helmikuuta 1999 annetun Euroopan parlamentin ja neuvoston direktiivin 1999/2/EY (1) ja erityisesti sen 9 artiklan 2 kohdan,
sekä katsoo seuraavaa:
(1)
Ionisoivalla säteilyllä käsiteltyjä elintarvikkeita saa direktiivin 1999/2/EY mukaan tuoda kolmannesta maasta vain, jos ne on käsitelty Euroopan unionin hyväksymässä säteilytyslaitoksessa.
(2)
Komission päätöksellä 2002/840/EY (2) vahvistetaan luettelo kolmansissa maissa sijaitsevista hyväksytyistä laitoksista.
(3)
Thaimaan viranomaiset ovat ilmoittaneet komissiolle, että yhden Thaimaassa sijaitsevan hyväksytyn säteilytyslaitoksen nimi on muuttunut.
(4)
Sen vuoksi päätöstä 2002/840/EY olisi muutettava.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2002/840/EY liite tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä toukokuuta 2012.

Labels: 17
16
7
3
0
18